Nous cicles formatius per a empresaris i nous emprenedors
InformacióNous cicles formatius per a empresaris i nous emprenedors
Des de L’Eina Espai Empresarial es posa en marxa el Cicle Fem Empresa al Vendrell 2016. En aquesta nova edició s’ofereix un ampli ventall d’accions formatives que inclouen activitats en l’àmbit del màrqueting digital, habilitats directives, gestió de costos o la fiscalitat a l’empresa, entre d’altres.
Aquestes accions formatives estan dirigides a persones emprenedores que volen engegar un nou negoci i a empresaris que ja tenen la seva empresa en funcionament i que volen posar en marxa processos de millora. Les activitats s’han programat atenent les necessitats i els interessos de l’empresariat local, i no tenen cap cost per als participants, atès que comptem amb el suport del Departament d’Empresa i Coneixement de la Generalitat de Catalunya i el cofinançament del Fons Social Europeu.
El regidor d’Ocupació, Kenneth Martínez, ha explicat que des de l’EINA es considera que la formació és primordial per al col·lectiu empresarial de la comarca. La capacitació i el reciclatge d’emprenedors i empresaris és cabdal per al desenvolupament de processos de gestió més eficaços, així com també per potenciar el desenvolupament d’habilitats empresarials que els posicioni millor a l’hora d’estar al capdavant i dirigir una empresa.
CICLE FEM EMPRESA 2016
1 Habilitats directives per a la gestió de l’empresa i conducció d’equips de treball.
Dates: 17, 19 24 i 26 d’octubre de 2016,
2 Millora la teva gestió econòmic financera.
Dates: 7 i 9 de novembre
3 Millorar a través del anàlisi del model de negoci.
Dates: 14 de novembre de 2016
4 L’estratègia del màrqueting digital. Per on començo?
Dates: 15 de novembre de 2016
5 Com utilitzar les xarxes socials per vendre més? Elabora el mapa de xarxes socials per a la teva empresa.
Dates: 17 i 22 de novembre
Horari: 16h a 19h
6 Obtenir el sí en la venda
Dates: 23 i 24 de novembre
7 Visual Merchandising i millora en el punt de venda.
Dates: 21, 25 i 28 de novembre i 2 de desembre
Horari: de 14h a 17h
8 OmniChannel: convergència del retail i l’ecommerce.
Dates: 29 de novembre de 2016
Càpsules formatives per a comerciants sobre noves tecnologies i xarxes socials
D'altra banda, des de l’Eina Espai Empresarial es posa en marxa també el cicle “Fem Comerç”, un paquet de càpsules formatives dirigides a persones emprenedores que volen posar en marxa un comerç o comerciants que vulguin obrir les portes dels seus establiments a les noves tecnologies i conèixer les tendències més actuals en l’ús de les xarxes socials.
L’arribada de la nova era digital a la nostra societat i de les noves tecnologies als comerços tradicionals representa un canvi sociològic en la manera de consumir els productes i serveis, i per tant, requereix del coneixement de les eines tecnològiques que tenim a les nostres mans per afrontar amb èxit el futur i aconseguir aprofitar al màxim les oportunitats que ens ofereix aquesta nova era digital.
Les activitats s’han programat atenent les necessitats i els interessos del comerç local i no tenen cap cost per als participants, atès que comptem amb el suport del Departament d’Empresa i Coneixement de la Generalitat de Catalunya i el cofinançament del Fons Social Europeu.
Les pautes per iniciar-te en el món del comerç electrònic: l’experiència d’un botiguer
Durada: 3h // Dates: 18 d’octubre
Facebook amb visió de negoci per a comerços
Durada: 6h // Dates: 20 i 25 d’octubre
Twitter per a la comunicació i el comerciant
Durada: 6h // Dates: 27 d’octubre i 3 de novembre
Instagram per a comerços
Durada: 6h // Dates: 2 i 4 de novembre
Per a més informació: L’EINA 900 33 88 33 o comerc@leina.org